open-index/open-wikipedia-markdown huggingface dataset:
Ringnewel

Die **Ringnewel** (ook bekend as **Messier&nbsp;57** en **NGC&nbsp;6720**) is geleë in die sterrebeeld Lier.

In 1800 het die Duitser Friedrich von Hahn aangekondig dat hy die dowwe ster in die middel van die newel ’n paar jaar tevore ontdek het. Hy het gesê die binnekant van die ring het intussen verander en hy kon nie meer die sentrale ster vind nie.

Die Ringnewel is in 1886 vir die eerste keer gefotografeer deur die Hongaarse sterrekundige Eugene von Gothard.

M57 is 2&nbsp;300 ligjare (700&nbsp;parsek) van die Aarde af. Dit het ’n skynbare magnitude van 8,8. Foto's wat oor ’n tydperk van 50 jaar geneem is, wys 

### Newelkern 
In die afgelope 2&nbsp;000 jaar het die sentrale ster van die Ringnewel sy rooireusfase agtergelaat nadat hy sy voorraad waterstof opgebruik het. Dit produseer nie meer energie deur kernfusie nie en verander nou in ’n kompakte witdwerg.

Die newelkern bestaan nou hoofsaaklik uit koolstof en suurstof met ’n dun buitenste laag van ligter elemente. Sy massa is sowat 0,61–0,62&nbsp;sonmassa, met ’n oppervlaktemperatuur van 125&nbsp;000 ± 5 000&nbsp;Kelvin. Dit is tans 200 keer so helder soos die Son, hoewel sy skynbare magnitude net 15,75 is.

## Verwysings 
## Eksterne skakels 
* M57: Calar Alto-sterrewag 
* NightSkyInfo.com
* M57 deepskyobserving.com
* M57, SEDS

* 15px Hierdie artikel is vertaal uit die Engelse Wikipedia
Sonneblomsterrestelsel

Die **Sonneblomsterrestelsel** en Charles Messier het dit later in sy katalogus van komeetagtige voorwerpe opgeneem.

}}

## Eksterne skakels 
* SEDS: Messier 63

* 15px Hierdie artikel is vertaal uit die Engelse Wikipedia
Kaalwangvalk

Die **Kaalwangvalk** (*Polyboroides typus*) is 'n medium-grootte roofvoël. Dit kom in die grootste gedeeltes van Afrika suid van die Sahara voor.

[duimnael|links|Jag in 'n voëlnes [Nasionale Etoshawildtuin]]
Die Kaalwangvalk se rug, kop en bors is liggrys. Die pens is wit met fyn donker dwarsstrepe. Die breë vlerke is liggrys met 'n swart rand, omring met 'n smal wit lyn. Die stert is swart met 'n breë wit band. Die mannetjies en wyfies lyk eenders maar die jong voëls is ligbruin in plaas van grys.

Die Kaalwangvalk se habitat is tipies beboste gedeeltes naby riviere. Die broeiseisoen is van Augustus tot Desember. Die nes word deur beide geslagte in ongeveer 30 dae gebou. Dit bestaan uit 'n platform wat ongeveer 75&nbsp;cm by 20&nbsp;cm is. Die stok neste word in die vurk of die kroon van 'n boom gebou. Neste word ook aangetref in grotte of tussen die basis van 'n bos en 'n krans of die neste van ander voëls. Die wyfie lê 1 tot 3 eiers. Dit neem 35 dae om uit te broei. Die oudste kuiken maak soms die jonger kuikens dood. Die kleintjies verlaat die nes wanneer hulle ongeveer 45-55 dae oud is maar bly gedeeltelik afhanklik van hul ouers vir ten minste nog 10 dae.

Die Kaalwangvalk is 'n omnivoor en eet vrugte sowel as klein gewerwelde diere. Sy smal kop kan in klein gaatjies inkom om akkedisse of ander reptiele te vang. Die Kaalvangvalk het 'n buitengewone vermoë om met behulp van sy vlerke en lang dubbel gelede bene in bome te klim.

## Fotogalery 

Lêer:African Harrier-hawk (Polyboroides typus) (21646641084).jpg|'n Onvolwasse voël in vlug, Zambië
Lêer:Immature African harrier-hawk (gymnogene), Polyboroides typus, at Ndumo Nature Reserve, KwaZulu-Natal, South Africa (28901676521).jpg|'n Onvolwasse voël ondersoek boombas, KwaZulu-Natal, Suid-Afrika
Lêer:African harrier-hawk (Polyboroides typus typus) taking off, crop.jpg|'n Volwasse vertrek vanaf 'n uitkykpos, Zimbabwe
Lêer:Polyboroides typus -Lake Nakuru National Park, Kenya-8 (2).jpg|'n Volwasse ondersoek 'n boomholte, Kenia
Lêer:Martial eagle (Polemaetus bellicosus) in flight with African harrier-hawk (Polyboroides typus) composite.jpg|'n Volwasse styg langs 'n breëkoparend (*Polemaetus bellicosus)*, Zimbabwe

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakels 
* Kaalwangvalk – Species text in The Atlas of Southern African Birds
* http://avibase.bsc-eoc.org/species.jsp?lang=EN&avibaseid=C505EA727A6A51F5
Messier 65

**Messier&nbsp;65** of **M65** (ook bekend as **NGC&nbsp;3623**) is ’n oorgang-spiraalsterrestelsel sowat 35&nbsp;miljoen ligjare van die Aarde af in die sterrebeeld Leeu. Dit is in 1780 deur Charles Messier ontdek en in sy katalogus van komeetagtige voorwerpe opgeneem, hoewel Pierre Méchain soms die krediet daarvoor kry. Dit vorm saam met Messier 66 en NGC 3628 die bekende Leeu-drieling, ’n klein groep sterrestelsels.

## Stervorming en interaksie 
duimnael|links|240px|Die Leeu-drieling, met M65 regs bo, M66 regs onder en NGC&nbsp;3628 links bo. (Bron: Scott Anttila)
Daar is min stof en gas in die sterrestelsel en dus min stervorming, hoewel daar redelik onlangs ’n toename van stervorming in die arms was.

M65 se skyf lyk effens verwronge. Dit, tesame met die onlangse toename van stervorming, kan dui op ’n invloed van buite. Rots (1978) is van mening dat die twee ander sterrestelsels in die Leeu-drieling sowat 800&nbsp;miljoen jaar gelede op mekaar ingewerk het. Onlangse navorsing deur Zhiyu Duan dui daarop dat M65 ook by die interaksie betrokke was, maar in ’n mindere mate.

Duan meen ook M65 het dalk ’n sentrale staaf – wat moeilik is om te sien omdat die sterrestelsel teen ’n skuins hoek gesien word – en dit kan dui op getyversteuring.

## Verwysings 
## Eksterne skakels 
* SEDS: Messier 65

* 15px Hierdie artikel is vertaal uit die Engelse Wikipedia
Messier 66

**Messier&nbsp;66** of **M66** (ook bekend as **NGC&nbsp;3627** en **Arp 16**) is ’n oorgang-spiraalsterrestelsel sowat 36&nbsp;miljoen ligjare van die Aarde af in die sterrebeeld Leeu. Dit is in 1780 deur Charles Messier ontdek en in sy katalogus van komeetagtige voorwerpe opgeneem.

duimnael|links|240px|Die Leeu-drieling, met M66 regs onder, M65 regs bo en NGC&nbsp;3628 links bo. (Bron: Scott Anttila)
M66 is sowat 95&nbsp;duisend ligjare breed met opvallende stofbane en helder sterreswerms in sy spiraalarms.

Die swaartekrag-interaksie met sy buurstelsels het gelei tot:
* ’n Uiters hoë konsentrasie van sy sentrale massa;
* ’n Groot verhouding tussen molekule- en atoommassa;
* ’n Blok H I-materiaal wat nie saam met die stelsel draai nie en blykbaar uit een van die spiraalarms kom. Dit kan gesien word as ’n baie prominente spiraalarm en stofbaan-strukture, soos aanvanklik genoem in die *Atlas of Peculiar Galaxies*.

## Verwysings 
## Eksterne skakels 
* SEDS: Messier 66
* ryutao.main.jp: M66

* 15px Hierdie artikel is vertaal uit die Engelse Wikipedia
Newsweek

***Newsweek*** is 'n Amerikaanse nuustydskrif wat weekliks in New York verskyn en in die Verenigde State asook internasionaal versprei word. Dit is die tweede grootste weeklikse nuustydskrif in die VSA na *Time* en word in vier Engelse asook twaalf globale uitgawes uitgegee, wat in die taal van hul verspreidingsgebied verskyn.

[duimnael|links|Die titelblad van die eerste *Newsweek*-uitgawe wat op [17 Februarie 1933 verskyn het.]]
As gevolg van finansiële moeilikheid het *Newsweek* sy fokus en teikengroep vanaf 2008 verander. Die afwaartse pas het nogtans versnel. Nadat *Newsweek* se inkomste tussen 2007 en 2008 met 38 persent gedaal het, het die eienaar, *The Washington Post Company*, die tydskrif in Augustus 2010 teen 'n simboliese prys van $1 aan die 92-jarige oudio-pionier Sidney Harman verkoop wat ingestem het om *Newsweek* se skuldlas oor te neem. Ná hierdie transaksie het redakteur Jon Meacham bedank.

In November 2010 het *Newsweek* ná onderhandelinge tussen die betrokke eienaars met die nuus- en opinie-webwerf *The Daily Beast* saamgesmelt om voortaan die *Newsweek Daily Beast Company* te vorm. Die *Daily Beast* se hoofredakteur, Tina Brown, fungeer sedertdien as redakteur van albei publikasies. Newsweek is in gemeenskaplike besit van die boedel van wyle Sidney Harman en die gediversifeerde media-onderneming *American Internet Company (IAC)*.

Op 18 Oktober 2012 het Brown bekend gemaak dat *Newsweek* sy gedrukte uitgawe sal staak. Die laaste uitgawe op papier het op 31 Desember 2012 verskyn. *Newsweek* word vanaf 2013 slegs in 'n digitale formaat uitgegee, wat as *Newsweek Global* bekend staan.

## Verwysings 
## Eksterne skakels 
*  Amptelike webwerf
Swartoogsterrestelsel

Die **Swartoogsterrestelsel** (ook bekend as onder meer **Messier&nbsp;64** en **NGC&nbsp;4826**) is ’n spiraalsterrestelsel in die sterrebeeld Berenike se Hare. Dit is in Maart 1779 deur Edward Pigott ontdek en in April dieselfde jaar onafhanklik deur Johann Elert Bode asook in 1780 deur Charles Messier, wat dit in sy katalogus van komeetagtige voorwerpe opgeneem het.

Dit het ’n skouspelagtige, donker strook van absorberende lig voor die helder kern, vandaar die naam "Swart Oog" of "Bose Oog". Dit is deur klein teleskope sigbare en dus goed bekend onder amateur-sterrekykers.

## Stervorming 
By die eerste aanblik lyk M64 soos ’n redelik gewone sterrestelsel, waarin al die sterre se wentelbane in dieselfde rigting is, kloksgewys soos gesien op die Hubble-foto. Onlangse studies het egter gelei tot die ontdekking dat die interstellêre gas in die buitenste streke van M64 in die teenoorgestelde rigting wentel as die binneste sterre en gas. Die binneste streek het ’n deursnee van net sowat 3&nbsp;000 ligjare, terwyl die buitenste streek nog 40&nbsp;000 ligjare verder strek. Hierdie patroon lei waarskynlik tot die vorming van talle nuwe sterre in die gebied tussen dié twee streke.

## Botsing met buursterrestelsel 
Sterrekundiges glo die rede dat die twee streke in teenoorgestelde rigtings draai, is die gevolg daarvan dat M64 ’n satellietstelsel waarmee dit gebots het, opgeneem het – dalk meer as ’n miljard jaar gelede. Stervorming vind plaas waar die twee streke se roterende gas bots, saamgepers word en ineenkrimp.

Warm, blou sterre wat pas gevorm het, kan duidelik op die Hubble-foto gesien word, asook pienk wolke van gloeiende waterstof wat fluoresseer wanneer dit blootgestel word aan die ultravioletlig van nuwe sterre.

Die Swartoogsterrestelsel is sowat 17 miljoen ligjare van die Aarde af en beslaan 10,71 × 5,128 boogminute.

## Verwysings 
## Eksterne skakels 
* SEDS: Messier 64
* Hubble-tuiste 

* 15px Hierdie artikel is vertaal uit die Engelse Wikipedia
NGC 3628

**NGC&nbsp;3628** is ’n spiraalsterrestelsel sowat 35&nbsp;miljoen ligjare van die Aarde af in die sterrebeeld Leeu. Dit is in 1784 deur William Herschel ontdek.

Die sterrestelsel het ’n gety-stert van sowat 300&nbsp;000 ligjare lank wat veroorsaak is deur ’n interaksie met ’n ander stelsel. Dit vorm saam met Messier 65 en Messier 66 die bekende Leeu-drieling, ’n klein groep sterrestelsels.

Die merkwaardigste eienskap van NGC&nbsp;7089 is ’n breë band van stof aan die buitekant van die spiraalarms wat deur die stelsel sny soos van die Aarde af gesien.

## Eksterne skakels 
* SEDS: NGC 3628 
* Foto's 

* 15px Hierdie artikel is vertaal uit die Engelse Wikipedia
Leeu-drietal

Die **Leeu-drietal** of **M66-groep** (Engels: *Leo Triplet*) is ’n groep sterrestelsels sowat 35&nbsp;miljoen ligjare van die Aarde af in die sterrebeeld Leeu. Dit bestaan uit die sterrestelsels Messier 65, Messier 66 en NGC 3628.

## Lede 
Die tabel onder lys sterrestelsels wat altyd as groeplede geïdentifiseer word in die Nearby Galaxies Catalog, die Lyons Groups of Galaxies (LGG) Catalog, Hierdie twee groepe kan in werklikheid twee dele van ’n veel groter groep wees,

## Galery 

Beeld:Leo Triplet (33812896030).jpg|Die Leeu-drietal.
Beeld:Leo Triplet amateur image.jpg|’n Amateurfoto van die groep.

## Verwysings 
## Eksterne skakels 
* SEDS: M66-groep
* 
* 15px Hierdie artikel is vertaal uit die Engelse Wikipedia
Messier 55

**Messier&nbsp;55** of **M55** (ook bekend as **NGC&nbsp;6809**) is ’n bolvormige sterreswerm in die sterrebeeld Boogskutter. Dit is op 16 Junie 1752 deur Nicolas-Louis de Lacaille ontdek terwyl hy in Suid-Afrika was.

Sedert 1754 het Charles Messier verskeie pogings aangewend om die voorwerp van Parys, Frankryk, af te sien, maar weens M55 se lae deklinasie het dit nooit hoog genoeg bo die horison gestyg dat dit maklik gesien kon word nie. In 1778 het Messier dit eindelik waargeneem en in sy katalogus van komeetagtige voorwerpe opgeneem.

M55 is sowat 17&nbsp;600 ligjare van die Aarde af en het ’n massa van 269&nbsp;000 sonmassas. Soos ander bolvormige sterreswerms in die Melkweg is dit arm aan wat sterrekundiges metale noem – elemente benewens waterstof en helium.

Net sowat 55 veranderlike sterre is in die middelste deel van M55 ontdek.

## Verwysings 
## Eksterne skakels 
* SEDS: Messier 55
* Galactic Globular Clusters Database

* 15px Hierdie artikel is vertaal uit die Engelse Wikipedia
Messier 61

**Messier&nbsp;61** of **M61** (ook bekend as **NGC&nbsp;4303**) is ’n spiraalsterrestelsel sowat 60&nbsp;miljoen ligjare van die Aarde af in die sterrebeeld Maagd. Dit is op 5 Mei 1779 deur Barnabus Oriani ontdek en Charles Messier het dit daarna in sy katalogus van komeetagtige voorwerpe opgeneem.

M61 is een van die grootste stelsels in die Virgo-sterrestelselswerm. Ses supernovas is al in M61 gesien:

* SN 2008in
* SN 2006ov
* SN 1999gn
* SN 1964F
* SN 1961I
* SN 1926A

## Verwysings 
## Eksterne skakels 
* SEDS: Messier 61

* 15px Hierdie artikel is vertaal uit die Engelse Wikipedia
Messier 62

**Messier&nbsp;62** of **M62** (ook bekend as **NGC&nbsp;6266**) is ’n bolvormige sterreswerm in die sterrebeeld Slangdraer. Dit is in 1771 deur Charles Messier ontdek en in sy katalogus van komeetagtige voorwerpe opgeneem.

M62 het ’n skynbare helderheid van 7,39&nbsp;mag. Dit is sowat 22&nbsp;500 ligjare van die Aarde af en sowat 100 ligjare breed. In die 70's is gevind die swerm bevat ’n hele 89 veranderlike sterre en verskeie X-straalbronne, wat vermoedelik dubbelsterre is.

## Verwysings 
## Eksterne skakels 
* SEDS: Messier 62
* Galactic Globular Clusters Database

* 15px Hierdie artikel is vertaal uit die Engelse Wikipedia
Messier 67

**Messier&nbsp;67** of **M67** (ook bekend as **NGC&nbsp;2682**) is ’n oop sterreswerm in die sterrebeeld Kreef. Dit is in 1779 deur Johann Gottfried Koehler ontdek en Charles Messier het dit daarna in sy katalogus van komeetagtige voorwerpe opgeneem.

Die sterreswerm is volgens verskillende ramings tussen 3,2&nbsp;miljard en 5&nbsp;miljard jaar oud, met die mees onlangse raming 4&nbsp;miljard jaar, wat daarop dui sterre in die swerm is jonger as die Son. Ramings oor die afstand verskil ook en wissel tussen 2&nbsp;600 en 2&nbsp;900 ligjare.

Daar is ’n paar sterreswerms wat ouer as M67 is, maar nie een van hulle is so naby aan die Aarde nie. M67 is belangrik in die bestudering van ster-evolusie, omdat dit baie sterre het, die besoedeling min is en die meeste sterre ewe ver en ewe oud is. Dit is ook die naaste oop sterreswerm aan die Aarde.

Daar is na raming ver oor die 500 sterre, waarvan 100 met die Son ooreenstem. Dit bevat ook talle rooireuse.

## Verwysings 
## Eksterne skakels 
* SEDS: Messier 67

* 15px Hierdie artikel is vertaal uit die Engelse Wikipedia
Messier 68

**Messier&nbsp;68** of **M68** (ook bekend as **NGC&nbsp;4590**) is ’n bolvormige sterreswerm in die sterrebeeld Noordelike Waterslang. Dit is in 1780 deur Charles Messier ontdek en daarna in sy katalogus van komeetagtige voorwerpe opgeneem.

M68 is sowat 33&nbsp;600 ligjare van die Aarde af.

## Eksterne skakels 
* SEDS: Messier 68
* Galactic Globular Clusters Database

* 15px Hierdie artikel is vertaal uit die Engelse Wikipedia
Grootbek-skreeubaber

Die **Grootbek-skreeubaber** (*Synodontis macrostoma*) is 'n varswater vis wat in die boonste gedeeltes van die Zambezirivier en die Kafuerivier, die Kunenerivier en die Okavangorivier voorkom. In Engels staan die vis bekend as die *Largemouth squeaker*.

## Voorkoms 
Die vis het 'n lang snoet met 'n groot bek en die stertvin is gevurk. Daar is klein kolletjies op die kop en groot en klein kolle op die lyf. Daar is geen kolle op die onderkant nie. Die vis word tot 92&nbsp;mm lank.

## Habitat 
Die vis leef vermoedelik in rotsagtige areas.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Synodontis-macrostoma.html
Messier 58

{{Inligtingskas sterrestelsel
| naam= Messier 58
| beeld= M58s (visible).jpg
| onderskrif= 
| soort= Staafspiraalsterrestelsel
| sterrebeeld= Maagd
| messier= 
| tipe= SAB(rs)b; LINER Sy1.9
| RK= 12h 37m 43,5s
| Dek= +11º 49' 05"
| magnitude= 
| skynmagnitude= 10,5
| absolute magnitude= 
| afstand= 68 miljoen
| ouderdom=
| grootte= 5,9 × 4,7 boogminute
| sterre= 
| rooiverskuiwing= 
| kenmerke= 
| massa= 2,3 × 105 M{\odot}
| name= M58, NGC&nbsp;4579, UGC&nbsp;7796, PGC&nbsp;42168, VCC&nbsp;1727, GC3121
}}

**Messier&nbsp;58** of **M58** (ook bekend as **NGC&nbsp;4579**) is ’n staafspiraalsterrestelsel sowat 68&nbsp;miljoen ligjare van die Aarde af in die sterrebeeld Maagd. Dit is op 15 April 1779 deur Charles Messier ontdek en is een van vier staafspiraalstelsels wat in sy katalogus van komeetagtige voorwerpe opgeneem is.

Twee supernovas is in M58 waargeneem: SN&nbsp;1988A op 18 Januarie 1988 met ’n skynbare helderheid van 13,5&nbsp;mag in sy kern, en SN&nbsp;1989M op 28 Junie 1989 met ’n skynbare helderheid van 12,2&nbsp;mag in sy kern.

## Verwysings 
## Eksterne skakels 
* SEDS: Messier 58
* Spitzer-ruimteteleskoop 

* 15px Hierdie artikel is vertaal uit die Engelse Wikipedia
Fyntand-skreeubaber

Die **Fyntand-skreeubaber** (*Synodontis vanderwaali*) is 'n varswatervis wat in die boonste gedeeltes van die Zambezi-, Kunene- en Okavangoriviere voorkom. In Engels staan die vis bekend as die *Finetooth squeaker*.

## Voorkoms 
Die vis het 'n lang dorsale vin en die stertvin is diep gevurk. Die vis is bruin tot olyfbruin met kolle of strepies op wat soos 'n doolhof lyk. Die vis word tot 156&nbsp;mm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Synodontis-vanderwaali.html
Messier 59

**Messier&nbsp;59** of **M59** (ook bekend as **NGC&nbsp;4621**) is ’n elliptiese sterrestelsel in die sterrebeeld Maagd.

Messier 59 is ’n lid van die Virgo-sterrestelselswerm. Hy en die nabygeleë sterrestelsel Messier 60 is albei in April 1779 deur Johann Gottfried Koehler ontdek terwyl hy ’n komeet in dieselfde deel van die lugruim bestudeer het. Charles Messier het albei stelsels drie dae ná hul ontdekking in sy katalogus van komeetagtige voorwerpe opgeneem.

## Verwysings 
## Eksterne skakels 
* SEDS: Messier 59

* 15px Hierdie artikel is vertaal uit die Engelse Wikipedia
Sarie Marais (1949)

: *Vir die gelyknamige liedjie, sien Sarie Marais; vir die vroeëre rolprent, sien Sarie Marais (1931).*

***Sarie Marais*** is 'n Afrikaanse swart en wit rolprent wat in 1949 uitgereik is. Die film is 'n oormaak van die oorspronklike *Sarie Marais* wat in 1931 vrygestel is. Die regisseur was Francis Coley. Die tydskrif, *Sarie* het oorspronklik ook as *Sarie Marais* bekend gestaan en is vir die eerste keer in dieselfde jaar uitgegee.

## Genre 
Die rolprent is 'n drama.

## Hoofrolspelers 
* Johann Nell as Johann
* Helen Faul as Sarie
* Anna Cloete as Aletta
* Henri van Wyk as Piet
* Wena Naudé as Tante Annie
* James Norval as Hendrik
* Twinkle Hanekom as Sarie se moeder
* Jan Brill as kommandant
* Daniel du Toit as Young Johann
* Monica Hyne as die jong Sarie
* Pieter Greeff as Chris
* B. McArthur as Ben

## Sien ook 
* Lys van Afrikaanse rolprente
Karoline-eilande

Die **Karoline-eilande** (Engels: *Caroline Islands*) bestaan uit twee lande: Die Gefedereerde State van Mikronesië en Palau, tussen die Filippyne in die weste en die Marshalleilande in die ooste. Die eilande is in die suide van die Mariana-eilande en in die noorde van Papoea-Nieu-Guinee, net noord van die ewenaar, geleë. Die Karoline-eilande het 'n bevolking van 126&nbsp;075 in 2000 gehad het het 'n oppervlakte van 1&nbsp;190&nbsp;km².

duimnael|links|Kaart van die Karoline-eilande
Dele van die eilande is deur Diego da Rocha in 1525 ontdek, later deur Alonso de Salazar in 1526 en deur Alvaro de Saavedra in 1528/1529. Ná die Spaans-Amerikaanse Oorlog is die eilande deur Spanje aan die Duitse Keiserryk verkoop. Tydens die Eerste Wêreldoorlog is die eilande deur Japan beset, wat deur die Volkebond 'n mandaat oor die eilande ontvang het. Tydens die Tweede Wêreldoorlog het die Verenigde State die eilande verower en later 'n trougebied deur die Verenigde Nasies ontvang. Die Gefedereerde State van Mikronesië het op 3 November 1986 en Palau op 1 Oktober 1994 onafhanklik geword. Albei eilandnasies het verdrae oor 'n vrye assosiasie met die Verenigde State onderteken, wat nog steeds vir die verdediging verantwoordelik is.

## Eksterne skakels 
*
Samoa-eilande

duimnael|links|300px|Kaart van die Samoa-eilande
Die **Samoa-eilande** (Engels: *Samoan Islands*) bestaan uit die land Samoa en die eilandgebied Amerikaans-Samoa, tussen Hawaii in die noorde en Nieu-Seeland in die suide. Die eilande is in die suide van Tokelau en in die noorde van Niue, in die weste van die Cookeilande en in die ooste van Tonga en Wallis en Futuna geleë. Die Samoa-eilande het 'n bevolking van 250&nbsp;100 in 2001 gehad het het 'n oppervlakte van 3&nbsp;030&nbsp;km².

Dele van die eilande is deur Louis Antoine de Bougainville in 1768 ontdek. In 1899 is die eilandgroep tussen die VSA en die Duitse Keiserryk verdeel. Tydens die Eerste Wêreldoorlog is die westelike eilande deur Nieu-Seeland beset, wat deur die Volkebond 'n mandaat oor die eilande ontvang het. Hierdie eilande het op 1 Januarie 1962 onafhanklik geword, terwyl die Amerikaanse deel 'n afhanklike gebied gebly het.

## Eksterne skakels 
*
Stockholmsindroom

[duimnael|regs|250px|Kreditbanken aan Norrmalmstorg, [Stockholm]]

**Stockholmsindroom** is ’n sielkundige fenomeen waarin gyselaars empatie betoon en positiewe gevoelens openbaar teenoor hul oorweldigers, soms in so ’n mate dat hulle die oorweldigers verdedig. Hierdie gevoelens word oor die algemeen as irrasioneel beskou in die lig van die gevaar of risiko waartoe die gyselaars hulself onderwerp.  Die gyselaars beskou dan verkeerdelik die gebrek aan mishandeling van hul oorweldigers as ’n goedgunstige daad.  Die FBI van Amerika se Gyselaarsversperringsdatabasisstelsel toon dat ongeveer 27% van slagoffers tekens van Stockholmsindroom toon.

Stockholmsindroom kan beskou word as ’n vorm van traumatiese gebondenheid of gevangenskap, wat nie noodwendig deur ’n gyselaarscenario plaasvind nie, maar wat “sterk emosie beskryf wat ontwikkel tussen twee mense waar een persoon die ander met tussenposes teister, dreig, slaan, mishandel of intimideer.”

Mishandelde vrou-sindroom is ’n voorbeeld van die aktivering van die sielkundige meganisme van gevange-gebondenheid.  So ook is basiese militêre opleiding en eerstejaarsontgroening aan universiteite.

Daar word soms verkeerdelik na Stockholmsindroom as Helsinkisindroom verwys.

## Verwysings
Cyprinodontiformes

**Cyprinodontiformes** is 'n vis-orde wat hoort tot die klas *Actinopterygii*. Die orde bevat oor die algemeen klein vissies. Baie van hulle is gewilde akwarium visse. Party spesies lê eiers terwyl ander weer lewendbarend is. Spesies van hierdie orde kom wêreld wyd voor in varswater, brakwater en strandmere.

## Families 
Die volgende families is deel van die orde **Cyprinodontiformes**:
* Anablepidae
* Aplocheilidae
* Cyprinodontidae
* Fundulidae
* Goodeidae
* Nothobranchiidae
* Poeciliidae
* Profundulidae
* Rivulidae
* Valenciidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Nothobranchius

**Nothobranchius** (kuilvissies) is 'n visgenus in die familie Aplocheilidae. Die genus bestaan uit meer as dertig spesies wat in Afrika en Asië aangetref word, waarvan ses in Suider-Afrika voorkom.

## Voorkoms 
Die kuilvissies is stewig met amper simmetriese dorsale en anale vinne, die pektorale vinne is laag aan die lyf en die bekkenvinne is klein. Die mannetjie word groter as die wyfie en is heldergekleurd. Die kleurpatrone van die mannetjies speel 'n belangrike rol om die visse te identifiseer. Die visse leef net 'n jaar lank en leef in tydelike reënpoele en poele in vloedvlaktes. Die vissies word aangetref in die savannestreke van tropiese Afrika.

## Spesies 
Die volgende spesies word in Suider-Afrika aangetref:
::* *Nothobranchius furzeri* - Blougroen-kuilvissie
::* *Nothobranchius kafuensis* - Kafue-kuilvissie
::* *Nothobranchius kuhntae* - Beira-kuilvissie
::* *Nothobranchius orthonotus* - Spikkel-kuilvissie
::* *Nothobranchius rachovii* - Reënboog-kuilvissie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Beira-kuilvissie

Die **Beira-kuilvissie** (*Nothobranchius kuhntae*) is 'n varswatervis wat voorkom in vloedvlaktes in die Pungwerivier naby Beira in Mosambiek. In Engels staan die vis bekend as die *Beira killifish*.

## Voorkoms 
Die vis het 'n stewige lyf met die dorsale vin agter op die lyf, teenoor die anale vin. Beide vinne is omtrent ewe groot. Die stertvin is groot en bolrond. Die wyfie is lig olyfbruin gekleur terwyl daar verspreide skubbe met rooi rante op die kieudeksels voorkom. Die mannetjies het blou of turkoois skubbe met rooi rante. Daar is ook rooi kolle op die kop en lyf en die stertvin is helderrooi. Die vis word tot 65&nbsp;mm lank.

Die **Beira-kuilvissie** lyk baie soos die Spikkel-kuilvissie met die rooi voorkoms en daar is 'n kans dat dit dieselfde spesie mag wees.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Fishbase - *Nothobranchius kuhntae*

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
William Byrd

**William Byrd** (/bɜrd/; * 1540 of 1543 in Lincolnshire, Engeland; † 14 Julie 1623 in Stondon Massey, Essex) was die beduidendste Engelse komponis van Renaissance-musiek. Byrd het sy werke in die musikale vorme van sy tyd geskryf, waaronder verskillende variante van sakrale en wêreldlike polifonie, klawermusiek in die styl van die sogenaamde Virginaliste-skool, orrel- en consort-musiek. Sy psalms, motette en madrigale word by die gewildste komposisies van die 16de eeu gereken.

Baie van Byrd se komposisies het 'n sterk emosionele karakter aangesien hulle temidde van die politieke, godsdienstige en maatskaplike woelinge van die Tudor-tydperk ontstaan het. Byrd was 'n diep, vrome aanhanger van Rooms-Katolisisme sodat van sy belangrikste werke, veral sy missiklusse, in die regeringstyd van Elizabeth I nie in die openbaar opgevoer kon word nie, maar eerder tydens privaat of selfs geheim kerkdienste gesing is.

Byrd het nogtans die vertroue van die koningin geniet en het sedert 1572 saam met 'n bekende komponis, Thomas Tallis, as orrelis van die Koninklike Kapel (*Chapel Royal*) te Londen gefungeer. Koningin Elizabeth I het aan Tallis en Byrd selfs die gemeenskaplike monopolie op die druk van notasies verleen.

## Sien ook 
* Lys van komponiste

## Eksterne skakels
Universiteit Niccolò Cusano

regs|248px|Campus Universiteit Niccolò Cusano

Die **Universiteit Niccolò Cusano** ( *Università degli Studi Niccolò Cusano*) is ’n universiteit in Rome (Via don Carlo Gnocchi 3), in Italië. Dit is in 2006 opgerig, en het meer as 10,228 studente (2012).

## Verwysings 
## Eksterne skakels 
* - Die universiteit se Webwerf. 
* - Die universiteit se Webwerf.
Blougroen-kuilvissie

Die **Blougroen-kuilvissie** (*Nothobranchius furzeri*) is 'n varswater vis wat voorkom in panne in die Gonarezhou Nasionale Park in suid-oos Zimbabwe. In Engels staan die vis bekend as die *Turquoise killifish*.

## Voorkoms 
Die vis het 'n stewige lyf met die dorsale vin agter op die lyf, teenoor die anale vin. Beide vinne is omtrent ewe groot. Die stertvin is groot en bolrond. Die kop is groot en bedek met skubbe. Die skubbe is turkoois gekleurd en die rante van die skubbe is rooi. Die dorsale vin en die basis van die stertvin is helder blou met diep rooi kolle of strepe op. Daar is ook konsentriese geel-groen en swart strepe op die stertvin wat uitwaarts straal. Die wyfie is eenvoudig bruin van kleur met die skubbe en wange wat 'n ligte silweragtige of blou skynsel het. Die vis word tot 53&nbsp;mm lank.

## Habitat 
Die vis se habitat is tydelike waterpoele in semi-droë gebiede met skaars, wisselvallige reënneerslae. Blougroen-kuilvissies het aangepas by die gereelde droogtetoestande deur die ontwikkeling van uitdroog-weerstandige eiers. Die eiers bly dormant in die droë modder vir een of selfs meer jare.  As gevolg van die kort reënseisoene in hulle natuurlike habitat is die leeftyd van hierdie visse beperk tot 'n paar maande. Hulle leeftyd in gevangenskap is net so kort. Dit maak hulle in die wetenskap 'n goeie model vir verouderingsnavorsing.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Fishbase - *Nothobranchius furzeri*

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
New General Catalogue of Nebulae and Clusters of Stars

[duimnael|250px|Die [Sterrestelsel|spiraalsterrestelsel NGC&nbsp;3982 lê sowat 68&nbsp;miljoen ligjare van die Aarde af in die sterrebeeld Groot Beer en kan met ’n klein teleskoop gesien word.]]

Die ***New General Catalogue of Nebulae and Clusters of Stars*** (afgekort as **NGC**) is ’n bekende sterrekunde-katalogus van diepruimtevoorwerpe wat in 1888 deur John Louis Emil Dreyer opgestel is as ’n nuwe weergawe van John Herschel se *Catalogue of Nebulae and Clusters of Stars*.

## Inhoud 
Die NGC bevat 7&nbsp;840 voorwerpe, bekend as NGC-voorwerpe. Dit is een van die mees omvattende katalogusse omdat dit alle soorte diepruimtevoorwerpe insluit en nie net een soort soos byvoorbeeld sterrestelsels nie. Dreyer het twee byvoegsels tot die NGC gepubliseer bekend as die *Index Catalogues* (afgekort as IC). Die eerste een (1895) bevat 1&nbsp;520 voorwerpe en die tweede een (1908) 3&nbsp;866 voorwerpe. Dit is ’n totaal van 5&nbsp;386 IC-voorwerpe.

Voorwerpe in die lugruim van die Suidelike Halfrond word nie so deeglik gedek nie, hoewel baie van hulle deur John Herschel of James Dunlop waargeneem is.

## Hersiene weergawes 
Daar was baie foute in die NGC, maar ’n ernstige poging om die meeste daarvan uit te skakel, is in 1993 deur die NGC/IC Project begin ná minder geslaagde pogings deur Sulentic en Tifft met hul *Revised New General Catalogue* (RNGC) in 1973 en Sinnott met sy *NGC2000.0* in 1988.

Die *Revised New General Catalogue and Index Catalogue* (RNGC/IC) is in 2009 deur Wolfgang Steinicke gepubliseer. Dit word beskou as een van die mees omvattende en gesaghebbende weergawes van die NGC en IC.

## Sien ook 
* Messier-katalogus
* Diepruimtevoorwerpe

## Verwysings 
## Eksterne skakels 
* The Interactive NGC Catalog , SEDS
* The Amateur Photographic NGC Catalog 
* The NGC/IC Project 

* 15px Hierdie artikel is vertaal uit die Engelse Wikipedia
John Herschel

Sir **John Frederick William Herschel** (Berkshire; 7 Maart 1792 – 11 Mei 1871) was ’n Britse wiskundige, sterrekundige, apteker en eksperimentele fotograaf/uitvinder.

## Verwysings 
## Bronne 
* *15px Hierdie artikel is vertaal uit die Engelse Wikipedia*
* *Wêreldspektrum*, 1982,  band

## Eksterne skakels 
*  
*
Boogsekonde

’n **Boogsekonde** is ’n eenheid om die grootte van ’n hoek aan te dui. In sterrekunde word die boogsekonde gebruik om die plek (in die geval van lugkoördinate) of die afmeting van ’n ruimtevoorwerp aan te dui. ’n Boogsekonde is ’n 60ste van ’n boogminuut en ’n 3&nbsp;600ste van ’n booggraad.

Dus: 1 graad = 60 boogminute = 3600 boogsekondes.

Die sigbare deel van die lugruim beslaan sowat 180 grade en die volmaan se deursnee is sowat 30 boogminute, oftewel ’n halwe graad.

15px Hierdie artikel is vertaal uit die Nederlandse Wikipedia
Boogminuut

’n **Boogminuut** is ’n eenheid om die grootte van ’n hoek aan te dui. In sterrekunde word die boogminuut gebruik om die plek of afmeting van ruimtevoorwerpe aan te dui. ’n Boogminuut bestaan uit 60 boogsekondes en is ’n 60ste van ’n booggraad.

Vir die aanduiding van posisies in lugkoördinate word grade, boogminute en boogsekondes algemeen gebruik vir die deklinasie. Die skynbare deursnee van die volmaan is sowat 30 boogminute.

Die boogminuut dien ook as grondslag vir die seemyl.

15px Hierdie artikel is vertaal uit die Nederlandse Wikipedia
Kafuerivier

Die **Kafuerivier** is een van die groter sytakke van die Zambezirivier. Die rivier is in Zambië geleë en is ook die langste rivier in Zambië, ongeveer 960&nbsp;km lank.

Die rivier dreineer 'n area van 155,000&nbsp;km² en het 'n gemiddelde stroomvloei van 320&nbsp;m³/s deur die onderste gedeelte met groot seisoenale verskille. Dit lewer sowat 10&nbsp;km³ water per jaar aan die Zambezirivier.

Die rivier ontspring op 'n hoogte van 1&nbsp;350&nbsp;m op 'n plato net suid van die grens tussen Zambië en die Demokratiese Republiek van die Kongo, 120&nbsp;km noordwes van die Koperstreek en vloei in die Zambezirivier in onder die Karibadam.

## Vislewe 
duimnael|links|Die Kafuerivier word oorgesteek.

Die rivier is ryk aan vis en van die bekendste spesies wat voorkom is:
* Bruinkol-kurper
* Kafue-kuilvissie
* Kafue-kurper
* Verskeie ghieliemientjies

Daar kom ook 'n groot verskeidenheid kurpers en skreeubabers in die rivier voor.

15px Hierdie artikel is vertaal uit die Engelse Wikipedia
Messier 70

**Messier&nbsp;70** of **M70** (ook bekend as **NGC&nbsp;6681**) is ’n bolvormige sterreswerm in die sterrebeeld Boogskutter. Dit is in 1780 deur Charles Messier ontdek en in sy katalogus van komeetagtige voorwerpe opgeneem.

M70 is sowat 29&nbsp;400 ligjare van die Aarde af en naby die middelpunt van die Melkweg. Dit is min of meer dieselfde grootte en helderheid as sy buurman, M69. Die swerm bevat net twee bekende veranderlike sterre.

## Eksterne skakels 
* SEDS: Messier 70
* Messier 70, Galactic Globular Clusters Database page

* 15px Hierdie artikel is vertaal uit die Engelse Wikipedia
Messier 71

**Messier&nbsp;71** of **M71** (ook bekend as **NGC&nbsp;6838**) is ’n bolvormige sterreswerm in die sterrebeeld Pyl. Dit is in 1746 deur Philippe Loys de Chéseaux ontdek en deur Charles Messier in sy katalogus van komeetagtige voorwerpe opgeneem.

M71 is 12&nbsp;000&nbsp;ligjare van die Aarde af en het ’n deursnee van sowat 27&nbsp;ligjare. Die veranderlike ster Z&nbsp;Sagittae is in dié swerm. Daar is lank (tot in die 1970's) geglo dat dit ’n digte oop swerm is, onder meer vanweë sy metaalrykheid, en is as sodanig deur sterrekundiges geklassifiseer. Danksy moderne fotometrie is egter vasgestel dat dit oor die eienskappe van ’n bolswerm beskik. Die relatiewe jong sterre verklaar ook die teenwoordigheid van baie metale. M71 het ’n helderheid van sowat 13&nbsp;200 Sonne.

## Eksterne skakels 
* SEDS: Messier 71
* Galactic Globular Clusters Database

* 15px Hierdie artikel is vertaal uit die Engelse Wikipedia
Messier 72

**Messier&nbsp;72** of **M72** (ook bekend as **NGC&nbsp;6981**) is ’n bolvormige sterreswerm in die sterrebeeld Waterdraer. Dit is op 29 Augustus 1780 deur die Franse sterrekundige Pierre Méchain ontdek. Sy kollega Charles Messier het op 4 Oktober daardie jaar daarvoor gesoek en dit in sy katalogus van komeetagtige voorwerpe opgeneem. Albei het gedink dit was ’n flou newel eerder as ’n sterreswerm.

Met ’n groter instrument het die Britse sterrekundige John Herschel dit ’n "helder swerm sterre" genoem. Die Amerikaner Harlow Shapley het opgemerk dat dit ooreenstem met Messier 4 en Messier 12.

M72 is sowat 55&nbsp;000 ligjare van die Son af. Sy massa is sowat 168&nbsp;000 sonmassas en dit is sowat 9,5&nbsp;miljard jaar oud. Daar is 43 bekende veranderlike sterre in die swerm.

## Verwysings 
## Eksterne skakels 
* SEDS: Messier 72
* Galactic Globular Clusters Database

* 15px Hierdie artikel is vertaal uit die Engelse Wikipedia
Wartenberg

**Wartenberg** is 'n stadsdeel in die Berlynse distrik Lichtenberg. In die plaaslike taalgebruik verwys die pleknaam gewoonlik nie na die historiese dorpskern nie, maar eerder na 'n buurt in die aangrensende stadsdeel Neu-Hohenschönhausen waar in die DDR-tydperk nuwe woonstelgeboue opgerig is.

## Ligging 
Wartenberg is in die noordelike deel van die stadsdistrik Lichtenberg geleë. Dit grens aan die Berlynse stadsdele Malchow, Neu-Hohenschönhausen en Falkenberg en aan die distrik Barnim in die deelstaat Brandenburg.

## Geskiedenis 
Markgraaf Albrecht I van Brandenburg het vanaf 1157 nuwe setlaars uit gebiede soos die Altmark, die Harz-gebergte, Vlaandere en die Ryngebiede uitgenooi om hulle in Brandenburg te vestig. Die nuwe aankomelinge het dikwels plekname uit hul tuislande aan die nuutgestigte *Angerdörfer* en straatdorpe (soos byvoorbeeld Wartenberg en Falkenberg) gegee. So dra ook Wartenberg, wat omstreeks 1230 gestig, dieselfde naam soos 'n aantal nedersettings in die Altmark.

Die voormalige dorpskerk van Wartenberg het waarskynlik omstreeks 1250 ontstaan. Hierdie kerkgebou is vroeër as een van die mooiste dorpskerke in Berlyn beskou, maar teen die einde van die Tweede Wêreldoorlog vernietig. Enkele van sy skatte, soos die Maria-altaar, is egter verwyder voordat die kerk deur die Duitse leër opgeblaas is en kan tans in die Tabor-kerk te Hohenschönhausen en in die *Märkisches Museum* besigtig word.
Spikkel-kuilvissie

Die **spikkel-kuilvissie** (*Nothobranchius orthonotus*) is 'n varswatervis wat voorkom in riviere op die oostelike kusvlakte van Afrika vanaf die onderste gedeelte van die Zambezirivier tot by Mkuze in KwaZulu-Natal. In Engels staan die vis bekend as die *Spotted killifish*.

## Voorkoms 
Die vis het 'n stewige lyf met die dorsale vin agter op die lyf, teenoor die anale vin. Beide vinne is omtrent ewe groot. Die stertvin is groot en bolrond terwyl die kop groot en met skubbe bedek is. Mannetjies het groter dorsale en anale vinne as die wyfies. Die vis word tot 100&nbsp;mm lank.

### Wyfie 
Die wyfies is eenvoudig vlesig bruin met 'n ligte silwer of blouerige skynsel.

### Mannetjie 
Die mannetjies het 'n rooi of blou voorkoms. By beide voorkomste is daar rooi spikkels op die kop. By die vis met die rooi voorkoms is die skubbe geel of blou in die middel met helder rooi rantjies. Die stert-, pektorale- en bekkenvinne is rooi. Daar is rooi strepe op die basis van die dorsale en anale vinne; die vinne is groen met wynrooi kolle op die onderste helfte terwyl die rante van die vinne helderwit is.

By die vis met blou voorkoms is die rooi kleur minder opvallend en die skubbe met blou in die middel domineer. Die vinne is groen met klein rooi strepe en kolle. Die stertvin het feitlik geen kolle op nie.

Die Beira-kuilvissie lyk baie soos die vis met die rooi voorkoms en daar is 'n moontlikheid dat dit dieselfde spesie is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Fishbase - *Nothobranchius orthonotus*

## Bronne 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Reënboog-kuilvissie

Die **Reënboog-kuilvissie** (*Nothobranchius rachovii*) is 'n varswatervis wat voorkom in die kusvlaktes naby Beira, Mosambiek en in panne van die Krugerwildtuin. In Engels staan die vis bekend as die *Rainbow killifish*.

## Voorkoms 
Die mannetjie het 'n rooi kop met turkoois strepe in en die skubbe is turkoois in die middel met rooi rante. Die vis word tot 60&nbsp;mm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Fishbase – *Nothobranchius rachovii*

## Bron 
* Paul Skelton: *A Complete Guide to the FRESHWATER FISHES of Southern Africa*. 2001.
Flip Buys

**Philippus Jacobus Wilhelmus (Flip) Buys** is die voorsitter van die Solidariteit Beweging. Hy is op 1 Maart 1963 op Delareyville in Transvaal, Suid Afrika gebore. Buys is getroud met Melanie (née Biscoff) en het 4 kinders. Hy het sy regteroog in 'n mesongeluk verloor toe hy 5 jaar oud was.

## Loopbaan 
Nadat hy by Hoërskool Sannieshof gematrikuleer het, het hy aan die Potchefstroomse Universiteit studeer, waar hy in 1988 kommunikasiekunde met staatsleer as hoofvak geneem het. In 1992 verwerf hy ’n honneursgraad in Arbeidsverhoudinge aan die Universiteit van Johannesburg. Tydens sy studiejare was hy lid van die studenteraad, voorsitter van die skaakklub, ondervoorsitter van die sendingdiensorganisasie, *Hulpprojek*, en redakteur van die meningstydskrif *Perspektief*. Flip het ook later kursusse in Politieke Ekonomie by Wits en Projekbestuur by die NWU gevolg. 

As Uitvoerende Hoof van Solidariteit sedert 1997 het hy die ou Mynwerkersunie (MWU) uitgebou tot 'n groep van organisasies wat Afrikaans en die belange van die Afrikaner uitbou en verdedig. Hy het as arbeidsverhoudinge-offisier by Eskom begin werk in 1989 voordat hy as organiseerder na die MWU is. Hy het ook 'n ruk in die Volkstaatraad gedien wat voorstelle gemaak het vir die moontlike daarstel van 'n Volkstaat. Solidariteit, die huidige naam vir die voormalige MWU, se lidmaatskap het gestyg van ongeveer 30&nbsp;000 tot 130&nbsp;000 en bedien Afrikaners in verskeie bedrywe.  

Buys is ook die krag agter AfriForum, 'n burgerregte-organisasie wat hom beywer om Afrikaans en Afrikaners se regte te beskerm. Buys het vakbond uiteindelik herontwerp as die *Solidariteit Beweging*. Die beweging bestaan uit 18 organisasies en dit verteenwoordig 350&nbsp;000 gesinne. Die doel van die beweging is om ’n toekoms te help skep waarin die Afrikaanse gemeenskap vry, veilig en voorspoedig in Afrika kan voortbestaan.  

Flip dien sedert 2015 as raadslid van die Noordwes-Universiteit. Hy is ook ’n trustee van die Dagbreek Trust en die Trust vir Afrikaanse Onderwys. Flip is ’n direkteur van die FAK en die Rapport Onderwysfonds, die Helpende Hand en Pretoria FM. Hy is ook ’n lid van die Suid-Afrikaanse Akademie vir Wetenskap en Kuns; lid van FNB Kommersieel se Adviesraad vir Gauteng-Noord; direkteur van die Solidariteit Beleggingsmaatskappy; direkteur (alt) van die Rand Mutual Versekeringsmaatskappy en direkteur (alt) van die Erfenisstigting.  

Buys is 'n kampvegter vir Afrikaans en wil Afrikaans graag verryk op alle gebiede:  

''“Kleintyd was dit nie vir my 'n bewustelike besluit om lief te word vir Afrikaans nie. Dit was déél van my ‒ rondom my ‒ soos die grond en die gras en die geskiedenis. Soos water deel is van 'n vis se bestaan en gelyktydig 'n bestaansvoorwaarde is, so is Afrikaans vir my onafskeidbaar deel van wie en wat ek is. Dis die water waarin en waardeur ek leef, en die lewensasem wat ons moet deel – ook met nie-Afrikaanse mense. Ek glo almal moet kan deel in die vreugde van die Afrikaanse sonskyn,”'' sê Flip.

## Bronnelys 
* https://afrikaans.com/portefeulje/flip-buys/
Kafue-kuilvissie

Die **Kafue-kuilvissie** (*Nothobranchius kafuensis*) is 'n varswatervis wat voorkom in panne in die Kafuerivier-vallei in Zambië. In Engels staan die vis bekend as die *Kafue killifish*.

## Voorkoms 
Die vis het 'n stewige lyf met die dorsale vin agter op die lyf, teenoor die anale vin. Beide vinne is omtrent ewe groot. Die stertvin is groot en bolrond. Die mannetjies se skubbe is bleek blou met breë donker rante; die hele vis lyk meer blou as rooi. Die stertvin se kleur wissel; dit is of rooi met ligblou en swart uitwaartse konsentriese bande of die blou bande kom nie voor nie. Die dorsale vin is lig blou met rooi strepe en patrone op. Die wyfie is eenvoudig bruin van kleur met die skubbe en wange wat 'n ligte silweragtige of blou skynsel het. Die vis word tot 60&nbsp;mm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* Fishbase - Nothobranchius kafuensis

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Ferdinand Hartzenberg

**Ferdinand Hartzenberg** (8 Januarie 1936 - 12 Maart 2021) was 'n regse Suid-Afrikaanse politikus en die tweede en laaste leier van die Konserwatiewe Party in Suid-Afrika tussen 1993 tot sy samesmelting met die Vryheidsfront in 2004.

Hartzenberg is in 1936 in Lichtenburg gebore en het skool gegaan op Sannieshof Primêre Skool en die Hoër Volkskool in Potchefstroom. Aan die Universiteit van Pretoria verwerf hy die volgende grade: B.Sc. (Landbou), M.Sc. (Landbou), D.Sc. (Landbou). Hy het ’n aktiewe rol gespeel op die Verteenwoordigende Studenteraad en die Afrikaanse Studentebond en het vir die Nasionale Party (NP) tydens verkiesingsveldtogte gewerk.

Vanaf 1959–1960 dien hy as sekretaris van die NP-streeksraad vir  Rissik en later op die Afdelingsraad vir Lichtenburg. In 1964 is hy in die Transvaalse Provinsiale Raad benoem. In 1970 het hy LV vir Lichtenburg geword.

In 1976 is hy aangestel as adjunkminister van Bantoe-administrasie en -ontwikkeling en is in 1979 bevorder tot Minister van Onderwys en Opleiding in die regering van P.W. Botha, 'n pos wat hy tot Maart 1982 beklee het. As een van die meer konserwatiewe lede van die regerende Nasionale Party (NP) was hy ontevrede oor die beleid van magsdeling wat Botha voorgestaan het in terme van ’n parlement waarin Blankes, Indiërs en Kleurlinge sou deelneem. Saam met dr. Andries Treurnicht en ander NP-lede, het hy die NP in 1982 verlaat om die Konserwatiewe Party (KP) te stig. Hartzenberg is as adjunkleier van die nuwe party verkies.

Hartzenberg het die leier van die KP geword na Treurnicht se dood in April 1993. Hy het dus die hoof van die amptelike opposisie in die Blanke kamer van die Suid-Afrikaanse Parlement geword, ’n posisie wat hy beklee het tot die eerste demokratiese verkiesing in April 1994.

Die Konserwatiewe Party het geweier om aan die algemene verkiesing van 1994, deel te neem en het daarmee hul parlementêre verteenwoordiging verloor. Sonder enige parlementêre verteenwoordiging het die KP vinnig sy steunbasis verloor, met die konserwatiewes wat deur genl. Constand Viljoen van die Vryheidsfront verteenwoordig is. Aan die einde van 2003 het die KP saamgesmelt met die Vryheidsfront en die Afrikaner Eenheidsbeweging om ’n nuwe party bekend as die Vryheidsfront Plus (VF+) te stig. Hartzenberg het egter op daardie stadium uit die aktiewe politiek getree.
Afrikaner Eenheidsbeweging

Die **Afrikaner Eenheidsbeweging** (AEB) is 'n voormalige politieke party wat in 1998 in Pretoria met ds. Cassie Aucamp as leier gestig is. Die party het aan die Suid-Afrikaanse algemene verkiesing van 1999 deelgeneem. Hulle het nie besonder goed gevaar nie en kon slegs 46&nbsp;292 stemme, of 0.3% van die totale aantal stemme trek. In September 2003, kort voor die 2004-verkiesing het die Konserwatiewe Party met die Vryheidsfront en die Afrikaner Eenheidsbeweging saamgesmelt om 'n nuwe party bekend as die Vryheidsfront Plus (VF+) te vorm. 

## Verkiesingsuitslae
### Nasionale verkiesing
## Sien ook 
* Lys van politieke partye in Suid-Afrika
AEB

duimnael|regs|300px|Amsterdam se AEB (*Afval Energie Bedrijf*)

**AEB** kan verwys na:

* Afrikaner Eenheidsbeweging, voormalige politieke party van Suid-Afrika.
* Afrika Evangeliese Bond
* Assosiasie van Europese Besighede